ועדת הכלכלה, כנסת 17, פרוטוקול מספר 507, 2008-02-26 10:00

גלעד ארדן: אני פותח את ישיבת וועדת הכלכלה.

גלעד ארדן: על סדר היום: הצעת חוק התקשורת (בזק ושידורים) (תיקון – יידוע לקוחות בדבר אתרים פוגעניים במרשתת ואפשרויות ההגנה מפניהם), התשס"ז-200, של חבר הכנסת אלכס מילר.

גלעד ארדן: הצעת החוק אושרה במליאת הכנסת ביום 24.10.2007.

גלעד ארדן: היא היתה אמורה להיות נדונה כאן ביום 4.2.2008, אבל בסופו של דבר לא הספקנו לדון בה, לאור הדיון הער במיוחד שהיה בהצעת החוק של חבר הכנסת כהן.

גלעד ארדן: לאור הדיון הער במיוחד שהיה בהצעת החוק של חבר הכנסת כהן.

גלעד ארדן: היום אנחנו נכין לקריאה ראשונה את הצעתו של חבר הכנסת מילר.

גלעד ארדן: אבקש מחבר הכנסת מילר, המציע, להציג את הצעת החוק.

אלכס מילר: הצעת חוק זאת באה בעקבות דיונים רבים שהתקיימו בוועדות השונות בנושא חשיפת הנוער לאתרים אסורים באינטרנט.

אלכס מילר: ישנה בעיה של חוסר מודעות לנושא.

אלכס מילר: גם ההורים לא מודעים לנושא.

אלכס מילר: נעשו מחקרים רבים המראים שההורים עצמם לא מודעים לעובדה שהילדים שלהם גולשים באתרים הללו.

אלכס מילר: הצעת החוק הזאת באה להרחיב את המודעות של בעלי חבילת האינטרנט על כך שיש סכנות ויש גם פיתרונות.

אלכס מילר: אני יודע שקיים היום מערך שמשרד התקשורת מחייב, שהספק שולח הסבר לדואר האלקטרוני של רוכש החבילה.

אלכס מילר: הבעיה היא שאותם הורים שעליהם אני מדבר, אלה הורים שאין להם שמץ של מושג מה זה אינטרנט ומה זה מחשב.

אלכס מילר: זה ששולחים להם לדואר האלקטרוני איזו הודעה, אין שום סיכוי שהם נחשפים אליה.

אלכס מילר: בדרך כלל אלה אנשים שיותר נחשפים לתקשורת המודפסת.

אלכס מילר: הרציונאל הוא להביא את המידע המודפס ללקוח כדי שהוא יוכל לראות במו עיניו מה האפשרויות.

אלכס מילר: הוא יוכל להתקשר לספק, לקבל ממנו אינפורמציה, לרכוש או לקבל את האמצעים לסינון האתרים ולקבל תמיכה.

אלכס מילר: כל עוד הדבר הזה לא יהיה, גם לא תהיה מודעות.

אלכס מילר: הצעת החוק אומרת שכל ספק ישלח ללקוח עלון המסביר את הסכנות ואת האפשרויות לפיתרון.

אלכס מילר: ספק האינטרנט יהיה חייב להסביר ללקוח איך אפשר למנוע חשיפת ילדים לאתרים פוגעניים.

גלעד ארדן: אבקש לשמוע את עמדת משרד התקשורת.

ליאת גלזר: אני מהלשכה המשפטית במשרד התקשורת.

ליאת גלזר: כבר היום יש לנו הוראה ברישיונות לחברות שמספקות שירותי איי.

ליאת גלזר: אס.

ליאת גלזר: פי, שדומה להוראה בהצעת החוק.

ליאת גלזר: יתרה מזאת, ההוראה אומרת: "בעל רישיון יספק למקבלי השירות עלון מידע מודפס".

לאה ורון: עורכת הדין גלזר, אולי תסבירי לנו מה זה אי.

לאה ורון: אס.פי?

ליאת גלזר: איי.

ליאת גלזר: אס.

ליאת גלזר: פי אלה אותם ספקים שנותנים שירותי גישה לאינטרנט – Internet Service Providers.

לאה ורון: אגב, ספקי האינטרנט, ברק, נטוויז'ן, בזק בינלאומי, סמייל, כולם הוזמנו לדיון ומצאו לנכון לא להגיע.

גלעד ארדן: זה כבר קטן עליהם, לאחר האיסור הגורף.

גלעד ארדן: זה כבר כסף קטן.

ליאת גלזר: כמו שאמרתי, יש לנו הוראה ברישיונות של כל אותם ספקים.

ליאת גלזר: מדובר בחמשת הספקים הגדולים שאותם הזכרת ויש עוד הרבה גופים שמספקים שירותי גישה לאינטרנט, שהם צריכים לספק למקבל השירות עלון מידע מודפס, הכולל אזהרה בדבר קיומם של תכנים באינטרנט שאינם מתאימים לילדים וכן פירוט של הדרכים בהם אפשר לחסום את הגישה.

גלעד ארדן: ממתי זה ברישיונות שלהם?

ליאת גלזר: התיקון הזה נעשה במאי 2004.

ליאת גלזר: ככל שיש בעיה ביישום ההוראה, בוודאי שהמשרד יכול לטפל בה בכלים המנהליים שיש לו כלפי בעלי הרישיונות.

ליאת גלזר: בימים אלה ממש נערכת פעולת פיקוח כדי לבדוק את עמידת הספקים בהוראה זאת ברישיון.

ליאת גלזר: כלומר, מבחינתנו המלאכה כבר נעשתה.

ליאת גלזר: אנחנו בהחלט מוכנים להמשיך את פעולת הפיקוח ולדאוג לאכיפת ההוראה.

גלעד ארדן: מה הסנקציה על מי שלא עומד בה?

ליאת גלזר: יש לנו כלים מנהליים, למשל עיצום כספי.

גלעד ארדן: אתם תומכים בהצעת החוק?

גלעד ארדן: היא מיותרת?

ליאת גלזר: עמדת שר התקשורת, כפי שהוצגה בוועדת שרים, וזוהי גם עמדת הממשלה, היתה שיש להתנגד להצעת החוק מהטעם שהדבר כבר מוסדר.

ליאת גלזר: היו"ר גלעד ארדן אני לא מבין.

ליאת גלזר: תודה לאל, עכשיו יש שר מש"ס, שהוא שמרן ושומר על ילדינו.

ליאת גלזר: תארי לך שיבוא שר אולטרה ליברל.

ליאת גלזר: נניח שעלה ירוק תחצה את אחוז החסימה ובפעם הבאה אולמרט ירצה להמשיך לשרוד וייתן להם את משרד התקשורת.

ליאת גלזר: נדמה לי שב-2004 אולמרט היה שר התקשורת.

גלעד ארדן: אז הוא עוד היה תחת השפעה כראש עיריה לשעבר שנבנה מהציבור החרדי.

גלעד ארדן: נניח שבפעם הבאה, כדי להקים קואליציה, הוא ייאלץ לתת את זה לעלה ירוק.

גלעד ארדן: למה להשאיר את זה לשיקול דעתו של השר?

גלעד ארדן: השר לא חרד לילדים הרכים שיגלשו בכל האתרים הנוראיים והפוגעניים הללו?

גלעד ארדן: הוא לא רוצה להותיר מורשת במשרד?

ליאת גלזר: אני אענה לך בשני אופנים.

ליאת גלזר: ראשית, גם הצעת החוק עצמה מבקשת לקבע שהשר יקבע הוראה בתקנות או ברישיון.

גלעד ארדן: אתה מחייב אותו להציב סטנדרט בנושא.

ליאת גלזר: כמו הליך מינהלי תקין וכמו בכל משרד ממשלתי, השר לא קם בבוקר ואומר שהוא רוצה לעשות כך וכך וזה פשוט נעשה.

ליאת גלזר: צריך תשתית עובדתית, צריך הסברים, צריך הצדקות, צריך לעשות שימוע.

גלעד ארדן: אדוני מבקש שנצביע היום?

אלכס מילר: אני אשמח.

גלעד ארדן: אני רק מעדכן אותך שהקואליציה לא כל כך רוצה לתמוך בחוק של אדוני.

גלעד ארדן: אם המציע יבקש להצביע, אני אצביע היום.

ליאת גלזר: יש במשרד צוות מקצועי שבודק האם יש תשתית עובדתית, האם יש רציונאלים, צריך לעשות שימוע.

גלעד ארדן: כל מה שאמרת נכון.

גלעד ארדן: אני גיליתי שכשהשר הזה חוב איקס והצוות המקצועי לא חושב כמוהו, השר מראה לו את האור והוא מגיע לאיקס.

גלעד ארדן: השר כנראה מוכשר מאוד.

גלעד ארדן: אני אומר את זה מתוך הערכה לכישורים.

גלעד ארדן: דרך אגב, נכחתי בשיחה בין המציע לשר, והשר אמר לו שאין לו בעיה שזה ישתלב בחוק הכללי ושהוא יתמוך.

גלעד ארדן: כנראה שבעניין הזה הממשלה - - - האם גבירותיי מודעות לעובדה שהשרה המקשרת אמרה במליאה שהממשלה בעד בתנאי?

גלעד ארדן: אני מפנה לעמוד 55 לפרוטוקול הישיבה.

אלכס מילר: אני מקווה מאוד שההחלטות שלכם לא נובעות משיקולים של קואליציה אופוזיציה.

גלעד ארדן: המציע אומר: :

גלעד ארדן: שוחחתי עם משרד התקשורת וסוכם שהצעת חוק זאת תקודם בתאום.

גלעד ארדן: אני מתחייב מעל הבמה הזאת שכל קידום של ההצעה יהיה בתאום עם שר התקשורת".

גלעד ארדן: השרה רוחמה אברהם: "בעד בתנאי".

גלעד ארדן: 22 בעד, נגד אין, נמנעים אין.

דנה נויפלד: אני מחזיקה החלטת ממשלה האומרת אחרת.

אלכס מילר: הכנסת לא מעניינת פה.

דנה נויפלד: לא זה מה שהתכוונתי.

דנה נויפלד: אני לא יכולה לקחת אחריות על מה שהשרה המתאמת מודיעה במליאה, במידה והיה שינוי לאחר החלטת הממשלה.

דנה נויפלד: אני יודעת שתכף אקים עלי את יושב ראש הוועדה אבל בכל זאת אני מעזה לומר לפרוטוקול.

דנה נויפלד: הגם שהרעיון מצוין, ולראיה גם משרד התקשורת, שהוא הגורם המקצועי, תיקן את הוראות הרישיונות בהתאם.

דנה נויפלד: חוק התקשורת הוא חוק מסגרת, במובן שהוא נותן את סמכויות ההסדרה לשר התקשורת, שהוא הגורם המקצועי.

דנה נויפלד: לכן ההוראות שהוא קובע הן הוראות כלליות, הן מרכזיות ומשמעותיות לאופן ההסדרה,ומותיר את ההסדרה הפרטנית בידי הגופים הרלוונטיים, אם זה שר התקשורת או המועצה לשידורי הכבלים ולשידורי הלוויין, בעניינים שתחת סמכותה.

דנה נויפלד: פה ההוראה הזאת קובעת הוראות רגולאטוריות באופן מאוד פרטני, שלא נהוג לקבוע אותן בחקיקה ראשית.

דנה נויפלד: היא מתייחסת לרמת שליחת עלון מידע ללקוח או פרסום מידע באתר האינטרנט.

דנה נויפלד: אלה הוראות פרטניות שהן בחקיקה ראשית ואי אפשר אחר כך לגבור עליהן והן לא נותנות את מידת הגמישות וההתאמה שראוי שתהיה בהסדרה של התחום.

דנה נויפלד: לו היתה בעיה הדורשת פיתרון, אז הייתי יכולה להבין את הרצון ואת מידת ההתערבות הזאת.

דנה נויפלד: ככל שהנושא מוסדר בדיוק באופן הזה כבר עכשיו בהוראות וברישיונות, לבוא ולחוקק הוראה ראשית שקובעת את תחום ההסדרה הספציפית, זה בעייתי.

דנה נויפלד: ראוי להותיר את מידת הגמישות לשר ולגורמים המקצועיים, שיוכלו לעשות את ההסדרה הפרטנית באופן שהם מוצאים לנכון, לאחר שהם בדקו ומצאו, מבחינה עובדתית ולאחר שימוע ואיזון כל האינטרסים.

דנה נויפלד: זאת הערה כללית.

גלעד ארדן: אולי גברתי תציג את הדברים בצורה פוזיטיבית בונה?

גלעד ארדן: אולי תגידי שאת היית מציעה למציע החוק להותיר יותר שיקול דעת לשר ותגידי איך את רוצה שנרחיב את שיקול הדעת של השר לגבי הדרך שהוא יחייב, וזאת במקום לפסול את כל החוק?

דנה נויפלד: אני לא פוסלת.

דנה נויפלד: אני אבוא עם חיזוקים חיוביים.

דנה נויפלד: ההצעה היא מצוינת והיא טובה והיא לוקחת בחשבון את טובתו של הלקוח.

דנה נויפלד: אני מצטערת שאני חוזרת שוב על הנקודה.

דנה נויפלד: משרד התקשורת כבר עשה את זה והסדיר את זה ברישיון.

דנה נויפלד: לפי סעיף 4 יש סמכות הסדרה כללית שמאפשר לשר התקשורת לקבוע הוראות ברישיון.

אלכס מילר: שאלה למשרד התקשורת.

אלכס מילר: האם כתוב בהוראה הודעה בדואר אלקטרוני או הודעה בדפוס, או ששניהם חובה?

ליאת גלזר: אצלנו ברישיון כתוב: "בעל רישיון יספק למקבלי השירות עלון מידע מודפס.

ליאת גלזר: המידע גם ייכלל באתר האינטרנט".

ליאת גלזר: זאת אומרת, שדואר אלקטרוני הוא לא אחד האלטרנטיבות הקיימות כאן.

ליאת גלזר: כמו שאמרתי, נעשתה פעולת פיקוח והיא עוד לא הושלמה.

גלעד ארדן: אני עברתי 3 ספקיות ומעולם לא קיבלתי עלון מידע ואני וילדי ממש חשופים.

אלכס מילר: זה בדיוק מה שרציתי להגיד.

אלכס מילר: עברתי יותר מפעם אחת ולא קיבלתי דבר.

אלכס מילר: אולי נשאל את הספקים לכמה לקוחות הם שלחו משנת 2004?

אלכס מילר: בסופו של הדבר, הרציונאל הוא המודעות.

אלכס מילר: קיימת כאן גמישות מוחלטת.

אלכס מילר: אני מחייב את הספקים לשלוח.

אלכס מילר: אני לא אומר להם מה לכתוב ואת הפיתרונות, את זה השר יקבע.

אלכס מילר: ישנה אפשרות גם לחסום הכל, אבל אני חושב שזה לא יעזור.

אלכס מילר: מי שבאמת רוצה ומבין קצת, יפרוץ לכל קוד.

אלכס מילר: הבעיה היא שההורה בכלל לא יודע על מה מדובר והוא גם לא יידע, אם לא תגרמי לו לקרוא מידע מינימאלי.

אלכס מילר: כשרוכשים טלפון סלולארי מקבלים עלון המזהיר לגבי סכנות קרינה.

אלכס מילר: בדיוק אותו דבר אני רוצה לעשות עם האינטרנט.

אלכס מילר: יש תקנות, ואפשר לבצע אותן או לא לבצע אותן, מחפשים כל מיני דרכים.

אלכס מילר: העובדה היא, שעד היום לא ראיתי שזה עובד.

אלכס מילר: אני לא אומר שאתם לא עושים את העבודה שלכם אבל אני רוצה שיהיה חוק.

אלכס מילר: אני רוצה שזה יהיה בחוק ולא באיזה תקנה מוסתרת בתוך הרשימה הענקית שלכם.

אלכס מילר: בתוך החוק יש לשר את כל הגמישות לשר לקבוע.

אלכס מילר: נמשיך את העניין הזה בצד ונמשיך הלאה.

אלכס מילר: זה לא דבר שדורש מכם כספים.

אלכס מילר: גם לספקים עדיף שללקוחות יהיה ידע ולא שיבואו אחר כך לוועדות ומחוקקים חוקים דרקוניים שמחסלים לחלוטין את הגלישה באינטרנט.

אלכס מילר: הרציונאל הוא לעשות משהו שבבסיסו יבוא בחקיקה.

טל רוזנפלד: אני חוזרת שוב על ההצעה שלנו.

טל רוזנפלד: ההוראה קיימת.

טל רוזנפלד: המשרד מוכן ואף התחיל לעשות פעולת אכיפה כלפי בעלי הרישיונות הרלוונטיים.

טל רוזנפלד: אם יימצא שהם חורגים מהוראות הרישיון, יש לנו כלים מנהליים לטפל בזה.

טל רוזנפלד: אנחנו יכולים להתחייב שנעשה את פעולת האכיפה הזאת ונבדוק את המצב בשטח והאם יש הפרה.

טל רוזנפלד: אנחנו סבורים שזאת הדרך היותר מתאימה לטפל בזה.

דנה נויפלד: הוראות הרישיון מחייבות כפי שהחוק מחייב.

דנה נויפלד: הספק חייב לציית לזה בדיוק באותה מידה.

דנה נויפלד: ספק שלא מציית להוראות הרישיון הוא נמצא בהפרה.

דנה נויפלד: הוראות החוק לא יגרמו לו יותר לציית יותר מאשר להוראות הרישיון.

דנה נויפלד: זאת הפרה וזאת הפרה כי זה חוק.

דנה נויפלד: זה נעשה ברישיון כי ההסדרה היא פרטנית כלפי אותו ספק, אבל זה מחייב אותו באותה מידה ש החוק מחייב.

דנה נויפלד: מי שיפר את זה, יפר גם את זה.

דנה נויפלד: הטענה יכולה לבוא לעניין הפיקוח.

דנה נויפלד: משרד התקשורת צריך לפקח על הוראות הרישיון.

דנה נויפלד: אבל, זה שזה יהיה בחקיקה ראשית, להבדיל מרישיון, לא ישנה.

דנה נויפלד: זה מחייב את בעל הרישיון באותה מידה.

אלכס מילר: מה הקנס למי שמפר את ההוראה?

טל רוזנפלד: הקנס הוא נגזרת מההכנסות.

טל רוזנפלד: הקנס נגזר ממחזור ההכנסות של בעל הרישיון.

דנה נויפלד: בחוק התקשורת, גובה העיצום הכספי נגזר בהתאם למחזור של ההכנסות של בעל הרישיון.

טל רוזנפלד: אחוז מסוים ממחזור ההכנסות של בעל הרישיון, מסכום שלא יפחת מ-7 פעמים הקנס הקבוע בחוק העונשין, שזה 7 כפול 12,600.

טל רוזנפלד: זה בערך 100,000 שקל.

אלכס מילר: אדוני היושב ראש, בכל מקרה לדעתי כדאי להתקדם עם הצעת החוק ולקבוע קנס אך ורק על העניין הזה.

אלכס מילר: אם הספק לא שלח, יש תביעה.

אלכס מילר: אם הוא שלח, הכל בסדר.

אלכס מילר: יש תקנות, אחר יש שרים שמבטלים תקנות.

אלכס מילר: כמו שאמרת, יכול מחר לבוא שר שלא כל כך מתאים לו שהספקים עושים אל"ף, בי"ת, גימ"ל, ואז הוא יבטל את התקנה ויכניס תקנה אחרת.

אלכס מילר: תראו, כל הדברים האלה כל כך גמישים.

אלכס מילר: את בעצמך אומרת שצריך לתת לשר גמישות.

אלכס מילר: אני חושב שהעניין של העברת מידע להורים צריך להיות בחוק ולא בתקנות.

אלכס מילר: אם רוצים לבטל את החוק, השר יבוא לממשלה ויבטל את החוק בחוק ההסדרים.

אלכס מילר: הוא יתמודד עם ההיבט הציבורי.

אלכס מילר: אני לא רוצה להשאיר דבר כזה לגמישות של שר כזה או אחר כי ההשלכות על הציבור הן מאוד כבדות.

פיני יצחקי: כמובן ששר התקשורת רואה בתכלית החוק, כלומר, יידוע של הציבור, יוזמה ברוכה.

פיני יצחקי: כמו שהזכיר היושב ראש, השר תומך בהצעת החוק 892 של חבר הכנסת אמנון כהן, שמדבר לא רק על ליידע אלא - - -

אלכס מילר: מה הקשר?

אלכס מילר: אין שום קשר בין שתי הצעות החוק.

פיני יצחקי: היידוע הזה כלול ואף יותר ממה שהצעת החוק מציעה.

פיני יצחקי: שם אתה לא רק מודיע, אלא אתה חייב גם להחתים אותו.

פיני יצחקי: אני לא רוצה כרגע להיכנס להצעת החוק ההיא, אבל מבחינתנו, אפשר אפילו להגביר את רמת היידוע של הלקוח.

אלכס מילר: אתה יודע למה הבאתם את הצעת החוק הזאת?

אלכס מילר: כי ב-2004 משרד התקשורת לא הצליח להגיע למצב שהלקוחות יודעים מה קורה עם הילדים שלהם.

אלכס מילר: בגלל זה אתם עושים זאת כך, שכאשר אתם מגיעים לסקר ש- 60% או 70% מההורים בכלל לא יודעים מה הילדים עושים באינטרנט, אתם חוסמים את זה באופן גורף.

אלכס מילר: ברגע שאתם מגיעים למצב שאתם בקצה הדרך וצריך לעשות משהו דרמאטי, אז מה שנעשה.

אלכס מילר: זאת הבעיה בתקנות וזאת הבעיה באי הביצוע של התקנות.

אלכס מילר: אני אומר שאפשר לעשות הכל בשלבים.

אלכס מילר: קודם כל שההורים ידעו.

אלכס מילר: בואו נראה איך זה עובד.

אלכס מילר: אחר כך תיכנסו לי למחשב.

אלכס מילר: אנחנו מדברים על מדינה דמוקרטית.

אלכס מילר: אני לא מתנגד להצעת חוק כזאת או אחרת, אבל, חברים, יש שלבים שאפשר לעשות לפני.

אלכס מילר: לא עשיתם אותם, הם לא בוצעו, ועכשיו אתם מנסים לחפש דרכים איך לבצע.

אלכס מילר: זה לא עובד כך.

אלכס מילר: אני חושב שקודם כל הציבור צריך לדעת, הציבור צריך להחליט ולקחת אחריות על זה.

אלכס מילר: ברגע שאנחנו לוקחים אחריות וקובעים לציבור מה הוא יכול או לא יכול לעשות, יהיה לנו הרבה יותר קשה.

אלכס מילר: לפני 20 דקות דיברנו פה על חוק היובש.

אלכס מילר: תאמין לי שמצאו דרכים לעקוף אותו.

אלכס מילר: מצאו דרכים וזה היה הרבה יותר מכוער.

אלכס מילר: זה בדיוק מה שיהיה.

אלכס מילר: תמיד יחפשו את מה שאסור.

טל רוזנפלד: כל מהותה של הצעת החוק של חבר הכנסת אמנון כהן, בנוסחה המתוקן, הוא יידוע של המנויים.

טל רוזנפלד: החובה שמוטלת בהצעת החוק הזאת על ספק שירותי הגישה לאינטרנט, היא לפנות לכל מנוי ומנוי ולשאול אותו מפורשות האם ברצונו לקבל תוכנת סינון.

טל רוזנפלד: המהות של ההצעה הזאת היא כל כולה יידוע, שעל זה מתווספת העובדה שתוכנות הסינון שהחברות יחויבו להציע יהיו בחינם.

טל רוזנפלד: כלומר, מבחינה מהותית של יידוע, לא מדובר על חסימה גורפת של האינטרנט אלא ביידוע של המנויים.

אלכס מילר: בסדר, אז כנראה שגם אתם החלטתם שהתקנות לא עובדות.

אלכס מילר: על מה אנחנו מדברים?

אלכס מילר: עם כל הכבוד, אל תביאו לי את הטענה שיש תקנה, ואחר כך אתם אומרים שהשר בעצמו תומך בחוק שתומך בשינוי התקנה הזאת.

אלכס מילר: גלעד, עם כל הכבוד.

אלכס מילר: עדיין לא הבנתי את הרציונאל.

אלכס מילר: מצד אחד אומרים שיש תקנה ומצד שני אומרים שיש הצעת חוק שמשנה את התקנה.

אלכס מילר: חברים, תחליטו, אתם משרד ממשלתי.

אלכס מילר: אתם רוצים הצעות חוק, אז בואו נתקדם עם הצעות חוק.

אלכס מילר: אתם רוצים לעשות את זה בתאום, בואו נעשה את זה בתאום.

גלעד ארדן: אני רוצה לומר מספר דברים למשרד התקשורת.

גלעד ארדן: קחו בחשבון שאין ערבות בנקאית שהחוק של אמנון כהן יעבור בקריאה שניה ושלישית.

גלעד ארדן: אולי כדאי שלמשרד יהיו אלטרנטיבות לחיסום החשיפה לאתרים פוגעניים שהמשרד כל כך מוטרד ממנה.

גלעד ארדן: למקרה שהצעה 892 לא תושלם בסוף, אולי כדאי בכל זאת לחשוב על עיגון נורמה בחקיקה שמחייבת יידוע עם קנס גדול בצידה?

גלעד ארדן: שנית, למרות שזה קיים היום בסמכויות של השר – ניתן להתווכח לאיזו רמה צריכה לרדת חקיקה ראשית של הכנסת, אבל העובדה היא שיש כאן חקיקה ראשית שנתמכה על ידי המליאה ומחובתי לקרוא ולנסות לקדם אותה.

דנה נויפלד: אני לא מצביעה, אני רק מנסה להבהיר את תפיסת החקיקה.

גלעד ארדן: אני מבקש ממשרדי הממשלה להיות קואופרטיביים לדיון.

גלעד ארדן: אם החוק ייפול, אז הוא ייפול.

גלעד ארדן: אבל אם הוא יעבור, אנחנו לא רוצים שיעבור משהו לא ראוי ולכן אנחנו מבקשים שתציעו את השינויים הנדרשים כאן כדי שהחוק יהיה סביר.

פיני יצחקי: יש פה את עמדת השר, כפי שהובאה בוועדת שרים לחקיקה, ובה לא מוזכרת הצעת החוק של אמנון כהן.

פיני יצחקי: בעמדת השר, כפי שהוגשה לוועדת השרים לחקיקה, השר התנגד להצעת החוק של חבר הכנסת מילר ושם לא מוזכרת הצעת החוק של אמנון כהן.

פיני יצחקי: זאת אומרת שזה לא זה תמורת זה.

ישראל חסון: מה הנימוקים שלו?

גלעד ארדן: הם כבר הוסברו ולא נחזור.

גלעד ארדן: הסיבה העיקרית היא, שזה מיותר וזה מוסדר היום והשר כבר הורה להם.

גלעד ארדן: זה לא קרה עד היום, אבל עכשיו בדיוק הם יתחילו לאכוף את זה ולכן אין צורך בחוק.

ישראל חסון: אתם אומר שהם מבטיחים להתנהג טוב יותר בפעם הבאה.

גלעד ארדן: היועץ המשפטי של הוועדה יקרא את החוק.

ניר ימין: "הצעת חוק התקשורת (בזק ושידורים) (תיקון – יידוע לקוחות בדבר אתרים פוגעניים במרשתת ואפשרויות ההגנה מפניהם), התשס"ז-2006.

ניר ימין: 1.

ניר ימין: בחוק התקשורת (בזק ושידורים), התשמ"ב-1982, אחרי סעיף 4(ו) יבוא: (ז)(1) בלי לגרוע מסמכויות השר לפי סעיף זה, השר יקבע, בתקנות או ברישיון, הוראות לעניין חובת בעל רישיון מיוחד למתן שירותי גישה לאינטרנט, ליידע את לקוחותיו בדבר קיומם של אתרים פוגעניים במרשתת ואפשרויות ההגנה מפניהם, לרבות אמצעים טכנולוגיים המיועדים לסינון אתרים, וכן בדבר סכנות נוספות הקיימות במרשתת, בכל אחת מהדרכים הבאות: (א) שליחת עלון מידע ללקוח; (ב) פרסום המידע באתר המרשתת של החברה; (ג) ציון המידע בחוזה שנחתם עם הלקוח; (ד) מסירת המידע ללקוחות על ידי נציגי שירות לקוחות;" עורכת הדין גלזר, אתם מעדיפים לכנות כאן את ספק האינטרנט "בעל רישיון מיוחד" או כמו שכתבנו בהצעת החוק של אמנון כהן "ספק גישה לאינטרנט".

ליאת גלזר: כמו שכתבנו בהצעת החוק.

ליאת גלזר: הגדרה כזאת לא קיימת כיום בחוק התקשורת.

ליאת גלזר: המילה אינטרנט לא מופיעה בחוק התקשורת.

ליאת גלזר: הטרמינולוגיה היא רשת בזק ציבורית.

ליאת גלזר: הגדרנו את זה לצורך הצעת החוק של אמנון כהן ואפשר לכתוב את ההגדרה גם כאן.

ניר ימין: אז ההגדרה, במקום בעל רישיון מיוחד למתן שירותי גישה לאינטרנט, יהיה "ספק גישה לאינטרנט".

ניר ימין: אחר כך נכתוב הגדרה: "מי שקיבל רישיון לפי חוק זה ומי שפועל מכוח היתר כללי לפיו, נותן שירות גישה לאינטרנט, לרבות בעל רישיון כללי למתן שירותי רדיו טלפון נייד, הנותן שירות כאמור".

ניר ימין: חבר הכנסת מילר, אתה רוצה שזה יחול גם על חברות הסלולאר?

אלכס מילר: לא, אני מדבר רק על אינטרנט.

דנה נויפלד: יש גלישה גם דרך הסלולאר.

אלכס מילר: הגלישה בסלולאר היא לא דרך ספקי האינטרנט?

טל רוזנפלד: בעל הרישיון הוא ספק הגישה לאינטרנט הסלולארי שלך.

אלכס מילר: אני רוצה להבין.

אלכס מילר: נניח שחברת סלקום רוכשת חבילת אינטרנט מנטוויז'ן.

אלכס מילר: האם נט ויז'ן לא שולחת להם?

טל רוזנפלד: כמנוי סלולאר, מערכת היחסים שלך היא רק עם ספק הסלולאר שלך.

ניר ימין: האם אתה רוצה להתייחס גם לחברות הטלפון הסלולאריות?

אלכס מילר: כן.

אלכס מילר: אני מבקש להתייחס גם לחברת הסלולאר.

ישראל חסון: מדוע כשאומרים ספק, זה לא כולל באופן אוטומטי גם את הסלולאר?

טל רוזנפלד: זה לא אלמנטרי להבין.

טל רוזנפלד: יש את ספקי הגישה לאינטרנט, שמספקים לך שירות גישה לאינטרנט ואתה מתקשר איתם ישירות לצורך גלישה בבית, כמו נטוויז'ן, ברק וכו'.

ישראל חסון: אני יודע שנגמרה החשיבות של הדיון - - -

אלי אפללו: אתה יכול להמשיך.

אלי אפללו: לא ראיתי את החשיבות הגדולה שאתה מתייחס אליה.

גלעד ארדן: אדוני יו"ר הקואליציה, אני מבקש ממך לשמור על כבוד הוועדה.

ישראל חסון: אם יש ספק סלולאר שמספק גם אינטרנט, האם לא חלות עליו התקנות שחלות על ספק אינטרנט?

טל רוזנפלד: לא.

טל רוזנפלד: בעל רישיון רט"ן, ההסדרה לגביו מסדרת ברישיון הרט"ן שלו, כאשר בתוך רישיון הרט"ן יש הוראות מסוימות שרלוונטיות גם לגלישה באינטרנט הסלולארי.

טל רוזנפלד: אנחנו נוהגים להסתכל על בעל רישיון רט"ן כספק שירותי הסלולאר שלנו ולא כספק שירותי גלישה באינטרנט סלולארי, אם כי זה אכן אפשרי.

טל רוזנפלד: לא אותו רישיון שחל על נטוויז'ו ברק חל גם בעל רישיון רט"ן מכיוון ששירותי גלישה באינטרנט הסלולארי הם שירותים נלווים לשירות העיקרי שהוא שירות הדיבור בטלפון.

טל רוזנפלד: ברישיונות יש לנו הוראות מסוימות שאכן מתייחסות לכך.

טל רוזנפלד: גם בהצעת החוק של אמנון כהן, החובה הזאת תחול גם על בעלי רישיונות הסלולאר.

ישראל חסון: לא באופן אוטומטי.

טל רוזנפלד: הכנסנו את זה לחקיקה.

טל רוזנפלד: החקיקה של אמנון כהן תחול גם על בעלי רישיונות רט"ן.

ישראל חסון: זאת אומרת שצריך לציין את זה באופן נפרד.

טל רוזנפלד: ככל שרוצים להסדיר היבטים מסוימים שנוגעים לגלישה הסלולארית, יש מקום להסדיר אותם ביחס לבעלי הרישיונות, בין אם ברישיון ובין אם בחקיקה, שמתייחסת אליהם באופן ספציפי.

יורם מרציאנו: אני מבין שמציע החוק מבקש לתאם את זה עם הממשלה.

גלעד ארדן: לטובת כל מי שהגיע כעת אני רוצה לומר שנכחתי אישית בשיחה בין שר התקשורת למציע שבה שר התקשורת אמר לו שהוא תומך בחוק.

גלעד ארדן: זה היה במליאת הכנסת.

גלעד ארדן: בנוסף, הפרוטוקול מראה שהשרה רוחמה אברהם עלתה להשיב להצעת החוק, אמרה שהממשלה תומכת בתנאי.

גלעד ארדן: המציע הודיע כאן שהוא מוכן לתנאי, שהתנאי כידוע הוא תמיד תאום.

גלעד ארדן: אלא שכאן הודיעו פתאום נציגי הממשלה ונציגי משרד התקשורת, ששר התקשורת והממשלה מתנגדים להצעת החוק.

גלעד ארדן: חברי הכנסת סוברנים לעשות מה שהם מבינים.

יורם מרציאנו: אני מאמין לדבריו של יו"ר הוועדה ששמע את השיחה בין המציע לשר.

יורם מרציאנו: המציע אמר לי שהוא מוכן לתאם את החוק שלו עם משרד התקשורת ועם משרדי הממשלה השונים.

יורם מרציאנו: אם הצעת החוק היא טובה, הוא הציע אותה במליאת הכנסת והוא מבקש לתאם את זה עם הממשלה, אני חושב שצריך להוריד את זה כרגע מהצבעה.

יורם מרציאנו: תשב עם שר התקשורת, תתאמו ביחד.

יורם מרציאנו: אני חושב שאם שר התקשורת התחייב בפני גלעד ארדן, יו"ר הוועדה, הוא לא יחזור בו.

גלעד ארדן: הוא דיבר איתו ולא איתי.

יורם מרציאנו: אז אני לא חושב שהוא יחזור בו.

יורם מרציאנו: אני חושב שצריך לחכות עוד שבוע.

יורם מרציאנו: תדבר איתו ותחזור לכאן.

אלכס מילר: יורם, הבעיה היא לא בחוק.

אלכס מילר: אין מה לתאם.

אלכס מילר: הוא נגד וזהו.

אלכס מילר: החוק הזה אומר דבר מאוד פשוט ושר התקשורת הוא נגד.

אלכס מילר: אין מה לשנות בחוק הזה.

אלכס מילר: אני מוכן לעשות את כל התיקונים הקטנים.

יצחק זיו: אז תעשה את זה בתאום עם השר ותסגרו את העניין.

אלכס מילר: מה יש לתאם?

אבישי ברוורמן: תדחה את זה לעוד שבוע ויהיה תאום.

אלכס מילר: לטנגו צריך שניים.

אלכס מילר: כשהוא נגד, מה אני יכול לתאם?

אלי אפללו: אדוני היושב ראש.

אלי אפללו: בדיוק כמו שאמר המציע, לטנגו צריך שניים.

אלי אפללו: בעצם הוא אומר שהוא רוצה לרקוד לבד.

אלי אפללו: זה מחזק את דעתי שאם באמת יש תמיכה - - -

גלעד ארדן: הוא לא מצא בן זוג.

אלי אפללו: הוא רוצה להכתיב את תנאי הריקוד ובן הזוג שלו צריך לרקוד לפי התנאים שלו.

גלעד ארדן: בש"ס לא רוקדים טנגו עם בנים.

אלי אפללו: זה לא ש"ס, זה ישראל ביתנו.

אלי אפללו: בישראל ביתנו לא רוקדים בכלל.

אלי אפללו: אדוני היושב ראש והמציע המכובד.

אלי אפללו: הוא אומר שש לו תמיכה משר התקשורת והשרה המתאמת, בכלל אמרה שהיא בעד בתנאי שזה יהיה מתואם.

אלי אפללו: פקידי המשרדים הנוגעים בדבר אומרים שהם נגד.

אלי אפללו: אני חושב שאם זה נכון שרוצים להיות בעד, שימשוך את ההצבעה.

אלי אפללו: אני מציע שנלך ביחד, נתאם את הדברים.

אלי אפללו: אם זה יהיה מתואם והממשלה תתמוך בזה, אין ספק שנרצה.

אלי אפללו: אבל, שלא יבואו אלינו בניגוד לעמדת המשרדים הנוגעים בדבר ולהביא את זה כחקיקה שלא מקובלת על הממשלה.

אלי אפללו: אני מציע לך, במקום שנפיל את ההצעה, תמשוך את ההצבעה ותבוא מתואם.

אלי אפללו: אם זה יצליח אני מאוד יברך על כך.

אלי אפללו: אם זה לא יהיה מתואם, תבין שאנחנו מתנגדים להצעה שלך.

אבישי ברוורמן: אני רוצה לומר 3 הערות.

אבישי ברוורמן: אין לי שום ספק, אחרי שקראתי, שההצעה של אלכס מילר היא הצעה נכונה.

אבישי ברוורמן: היא לוקחת בחשבון גם את המטרה של שר התקשורת, שבה יש את האלמנטים של הרצון הטוב, אבל היא מונעת את אותן בעיות שעלו פה בדיונים.

אבישי ברוורמן: לכן, מבחינת התוכן, ברור לי שאני תומך ואצביע בעד ההצעה של אלכס מילר.

אבישי ברוורמן: אני חושב שאם המטרה של שר התקשורת היא להגיע לפיתרון, הוא צריך לקרוא לאלכס מילר ולגמור את זה.

אבישי ברוורמן: לכן אני מקבל את ההצעה של חבר הכנסת מרציאנו.

אבישי ברוורמן: כדי שזאת לא תהיה רק פוליטיקה ויפילו את זה, אני מציע ליושב ראש הוועדה, גלעד ארדן, לתת לזה שבוע.

אבישי ברוורמן: אם תוך השבוע הזה יימשך המשחק הפוליטי, אני אריך את ידי, כי מבחינת המהות, זה חוק נכון.

אבישי ברוורמן: הוא גם ימנע את השימוש לרעה ששר התקשורת ומנהיגות ש"ס רוצה וגם אני רוצה, ומצד שני הוא יכבד את העולם שאנחנו חיים בו כדי שלצרכן תהיה בחירה.

אבישי ברוורמן: ההצעה של אלכס מילר מגדילה את הסוברניות של הצרכן כי הוא יבין יותר.

אבישי ברוורמן: לכן אני חושב שזאת הצעה נכונה.

אבישי ברוורמן: אני ממליץ לשר התקשורת לקבל אותה.

אבישי ברוורמן: אני מקבל גם את הערתו של אלי אפללו, יו"ר הקואליציה.

אבישי ברוורמן: כדי שלא יהיה פה משחק פוליטי, שמישהו לוקח והשני מקבל, שיעבור פה הנושא התוכני הנכון.

אבישי ברוורמן: אני מבקש מיושב ראש הוועדה להקציב לכך שבוע בלבד ובמידה ולא יהיה, אני אצביע איתך.

ישראל חסון: ברשותך, אני רוצה לסבך את החיים לחברי הכנסת מרציאנו וברוורמן.

ישראל חסון: אני לא יודע אם אתם יודעים, אבל למשרד התקשורת אין התנגדות תוכנית כי הוא טוען שהצעת החוק הזאת בכלל קיימת.

ישראל חסון: היא קיימת לא בהצעה 892 אלא היא קיימת ברישיונות.

גלעד ארדן: היא אומרת שהסמכות קיימת היום לשר.

ישראל חסון: הטענה פה היא נטו פוליטית.

ישראל חסון: אתם לא מבינים שדרך הזווית הפוליטית הזאת היא טענה סופר ערכית.

אבישי ברוורמן: מדובר על דחייה.

ישראל חסון: אני יודע שאני יכול להקשות עליכם את החיים.

ישראל חסון: כנראה שערכים זה לא בדיוק דבר שאפשר לשים על השולחן.

ישראל חסון: עומדת הצעת החוק של חבר הכנסת כהן, שההשלכות שלה הן השלכות רעות מאוד הן בתחום של ההגבלה, הן בתחום של צנעת הפרט והן בתחום של מאגרי נתונים וכו'.

ישראל חסון: האלטרנטיבה להצעה הזאת היא ההצעה של חבר הכנסת אלכס מילר.

גלעד ארדן: יש סיכוי טוב שההצעה של אמנון כהן תעלה היום במליאה.

גלעד ארדן: כל מי שרוצה לנסות לסכל אותה יכול להצביע פה.

ישראל חסון: אני אומר לכם שהתרגיל הפוליטי – יואל, אני מכוון את זה אליך.

ישראל חסון: אני חושב שבקטע הזה, ההצבעה שלכם כאן בעד או נגד או דחיה של זה, היא בעצם הצבעה בעד ההצעה של חבר הכנסת אמנון כהן.

אבישי ברוורמן: למה?

ישראל חסון: כי אתה מוריד את זה ומשאיר את ההצעה של אמנון כהן.

ישראל חסון: אין לך אלטרנטיבה חקיקתית כי משרד התקשורת אמר את דברו ואין כאן שום דבר לתאם.

אבישי ברוורמן: ישראל, אני רוצה לומר דבר כזה.

אבישי ברוורמן: עד כמה שאני אוהב את אמנון כהן והוא ידיד נפשי, אני מתנגד לחוק של אמנון כהן ולא אצביע בשבילו, נקודה.

אבישי ברוורמן: מכיוון שהחוק של אלכס מילר לוקח את הכוונה בחוק של אמנון כהן, וכמו שפירש חבר הכנסת חסון, הוא מונע את כל העיוותים, אני בעד ההצעה של אלכס מילר.

אבישי ברוורמן: מכיוון שהמשחק פה הוא פוליטי גרידא, מי יקבל קרדיט כזה או אחר, הבקשה היחידה שלי היא להמתין שבוע.

אבישי ברוורמן: אם תוך שבוע משרד התקשורת לא יקבל את ההצעה של אלכס מילר - - -

גלעד ארדן: זה מאוד קל לעשות לעצמנו חיים כאלה.

גלעד ארדן: למה אדוני חושב שבשבוע הזה משרד התקשורת ישנה את עמדתו?

גלעד ארדן: אין שום סיבה.

גלעד ארדן: יועץ השר נמצא כאן.

גלעד ארדן: מה אמור לקרות בשבוע הזה?

אבישי ברוורמן: אני לא יודע.

אבישי ברוורמן: אם לא, אז אצביע בעד אלכס מילר.

גלעד ארדן: היה להם כל הזמן שבעולם.

גלעד ארדן: מה אמור להשתנות בשבוע הזה?

יורם מרציאנו: נדחה את זה ליום שני או שלישי הבא.

אבישי ברוורמן: אתה יודע מה?

אבישי ברוורמן: נדחה את זה למחר.

אלי אפללו: אם זה נדחה למחר, אז נצביע עכשיו.

אבישי ברוורמן: חבל שהחוק של אלכס מילר יפול.

אלי אפללו: יום אחד לא יעזור.

אבישי ברוורמן: יואל חסון, אני בטוח שבתוכן אתה תומך בהצעה של אלכס מילר.

אלי אפללו: אל תהיה בטוח כל כך.

אבישי ברוורמן: אני בטוח בזה.

יואל חסון: אני אפילו מתנגד להצעה ההיא אבל - - -

אבישי ברוורמן: יפה.

אבישי ברוורמן: אבל אם המשחק הופך להיות פוליטי גרידא - - -

יואל חסון: אז בואו נגיע להסכמות.

גלעד ארדן: חברים, אם לא אכפת לכם, גם אני פה.

ישראל חסון: גלעד, אתה מכיר את הסיפור על נפוליאון שאמר לגנרל שלו: "יש לך יתרון עלי בראש, אבל אתה עומד לאבד אותו".

גלעד ארדן: החוק לא מסובך והוא קובע דבר מאוד פשוט: השר יכתיב לספקי האינטרנט איך להביא לידיעת הלקוחות שלהם את הסכנות, את האתרים הפוגעניים, איך לצמצם את החשיפה אליהם בצורה של הסברה.

גלעד ארדן: יישלח אליהם עלון מידע, פרסום באתר הבית, מה יהיה הקנס על חברה שלא תעמוד בדרישות האלה.

גלעד ארדן: זאת הצעת החוק.

גלעד ארדן: אני חושב שממשלה שתמכה בהצעת חוק הרבה הרבה יותר קיצונית, מבחינת צמצום החשיפה לאתרים פוגעניים.

גלעד ארדן: זה יהיה קצת אבסורדי להתנגד להצעת חוק כל כך סבירה שאין בה שום דבר מעבר.

אלי אפללו: תשמעו את עמדת המשרד ולמה הם מתנגדים.

גלעד ארדן: אלי, סליחה.

גלעד ארדן: כבר שמענו את עמדת המשרד.

גלעד ארדן: זה לא הוגן לחזור עכשיו על כל הדיון.

גלעד ארדן: המשרד אמר שעקרונית התוכן של החוק נכון אלא שזה ממילא מוסדר היום כבר ברישיונות.

גלעד ארדן: אמרתי שאם מחר יהיה שר תקשורת מטעם עלה ירוק, שיחליט שהם לא צריכים להביא את זה לידיעת החברות - - -

שלמה מולה: אלכס, תדחה את זה.

אלכס מילר: אבל כבר דחינו.

ישראל חסון: חבר הכנסת מולה, אני רוצה להגיד לך דבר אחד.

ישראל חסון: האמירה שלך, שבשבוע הבא תצביע היא אמירה מיותרת מכיוון שאם היום ההצעה של חבר הכנסת אמנון כהן עוברת, כשאין הצעת חוק אלטרנטיבית שנמצאת בקנה, הצעת החוק הזאת מיותרת.

ישראל חסון: אתה מחיל חקיקה שהיא הרבה יותר דורסנית ואז אתה אומר שבטייפון נשים גם מאוורר.

ישראל חסון: כל מי שמצביע נגד הצעת החוק הזאת בעצם מצביע בעד הצעת חוק פוגענית, חודרנית, פולשנית, עם השלכות רוחב.

אבישי ברוורמן: סליחה, אני צריך הבהרה משפטית.

גלעד ארדן: סליחה, אני לא מוכן יותר.

גלעד ארדן: התחלנו כבר להקריא את הצעת החוק - - -

אבישי ברוורמן: סליחה, אני רוצה לשאול שאלה.

אבישי ברוורמן: לא הבנתי מה הוא אמר.

גלעד ארדן: לא הבנת מה שהוא אמר, זאת לא שאלה משפטית.

גלעד ארדן: הוא אמר משהו ולא הבנת.

גלעד ארדן: תשאל אותו בשקט כי אני רוצה להמשיך בדיון.

גלעד ארדן: הדיון הוא לא על מה שאמר חבר הכנסת חסון.

יורם מרציאנו: יש לי הערה לסדר.

יורם מרציאנו: היות ואני באמת רוצה לתמוך בהצעת החוק ואני רוצה שהדברים יהיו בתאום, אני פונה שוב למציע החוק לדחות את זה לשבוע הבא.

יורם מרציאנו: אני אומר לך שגם לי וגם לפרופסור ברוורמן יש נטייה לתמוך.

יורם מרציאנו: אנחנו רק מבקשים ממך להקל עלינו.

יורם מרציאנו: אני מתחייב לקחת על עצמי ללכת עם מציע החוק לשר אריאל אטיאס ולבוא לפה ביום שני עם התשובה שלו.

יורם מרציאנו: אני מניח שאחרי שנשב עם אריאל אטיאס, נגיע להסכמות.

יורם מרציאנו: יש לי יסוד סביר להניח כך.

גלעד ארדן: אין בעיה, זה תלוי במציע החוק.

יורם מרציאנו: מותר לי להציע הצעה לסדר?

גלעד ארדן: מותר לך להציע הצעה לסדר, אני לא חייב להעלות אותה להצבעה.

גלעד ארדן: הודעתי בתחילת הישיבה, לפני שהתפתח הדיון הזה, שאם מציע החוק יבקש ממני לקיים הצבעה היום, אני אקיים.

גלעד ארדן: אם הוא יוותר על ההצבעה היום אני לא - - -

אלי אפללו: אני מבין שבאופן עקרוני הוא לא מסכים.

גלעד ארדן: רגע, אלי, סליחה.

גלעד ארדן: בוא לא נעשה פה עניינים עקרוניים.

גלעד ארדן: שלא כל אחד יחליט מה עקרוני.

גלעד ארדן: אני אומר עכשיו דברים שהם לא שנויים במחלוקת שאף אחד לא יכול להתווכח עליהם.

גלעד ארדן: אתם לא הייתם כאן בתחילת הדיון ואני רוצה שתבינו במאה אחוז מה אתם עושים.

גלעד ארדן: משרד התקשורת לא אומר שהחוק לא טוב והוא לא אומר שהוא מתנגד לו.

גלעד ארדן: הוא לא אומר שום דבר מהדברים הללו.

גלעד ארדן: משרד התקשורת אומר שהחוק מיותר כי גם היום יש לשר סמכות לחייב את חברות האינטרנט לשלוח מידע בנושא והשר חייב.

גלעד ארדן: אמרתי שהעובדה שהשר הזה חייב אינה אומרת ששר עתידי יחייב גם כן.

גלעד ארדן: אם הכנסת רוצה לעגן בחקיקה נורמה שמחייבת את כל שרי התקשורת, מעתה ואילך לעולמי עד, לחייב את חברות האינטרנט להפיץ מידע בנושא הזה, תצביעו בעד החוק.

גלעד ארדן: אם אתם חושבים שלא צריך, תקבלו את עמדת המשרד.

גלעד ארדן: אבל, הטענה של המשרד, כאילו בגלל שזה מוסדר היום ברישיון אז לא צריך חוק, זאת לא טענה שלטעמי חברי כנסת חייבים לקבל.

גלעד ארדן: הרבה פעמים עברו פה חוקים שמוסדרים בתקנות או ברישיונות והכנסת החליטה שצריך לעגן אותם בנורמה של חקיקה ראשית.

גלעד ארדן: זה מה שנמצא על השולחן.

גלעד ארדן: מי שירצה להצביע נגד יצביע נגד ומי שירצה לתמוך שיתמוך.

יצחק זיו: הבנתי שההצבעה היום היא בשביל השר הבא.

גלעד ארדן: ההצבעה היום היא כדי לעגן בנורמה חקיקת את חובת - - -

יצחק זיו: כי לשר הזה יש כבר את - - -

גלעד ארדן: אדוני מנוי על אינטרנט?

גלעד ארדן: האם אדוני קיבל אי פעם עלון מחברת האינטרנט?

יצחק זיו: לא.

גלעד ארדן: אז אתה רואה שזה לא מקוים.

גלעד ארדן: הרבה פעמים כשמשהו נעשה בלי חוק הוא לא מקוים.

ישראל חסון: חבר הכנסת זיו, החקיקה היא לא עבור השרים, היא עבור האזרחים.

גלעד ארדן: דרך אגב, בוועדה ישנה הצעת חוק שנועדה להגביל את עוצמת השמע בפרסומות והיא מוסדרת על ידי הרשות השניה.

גלעד ארדן: אבל, המציע שלה לא הסתפק בזה שהרשות השניה הסדירה את זה, הוא דרש שתהיה בחקיקה ראשית הגבלה על עוצמת השמע.

גלעד ארדן: אולי מישהו זוכר איך קוראים למציע של החוק הזה?

גלעד ארדן: אני חושב שאלי אפללו, אבל לא חשוב.

אלי אפללו: אני זוכר גם כמה דברים שהתנגדת להם.

גלעד ארדן: זה נכון.

אלכס מילר: אדוני היושב ראש, אני רוצה להזכיר לחברי הכנסת שמדברים איתי על דחייה, שאנחנו כבר אחרי הדחייה.

אלכס מילר: ב-4.2 דחינו את ההצבעה להיום.

אלכס מילר: הדבר היחיד שהבנתי משר התקשורת הוא שיש את החוק של אמנון כהן ששם מוסדרים כל הדברים ולכן העמדה שלו היא נגד.

אלכס מילר: תאום צריך להיות על הסעיפים ולא על איזה חוק הולכים.

אלכס מילר: אני לא יכול לתאם תמיכה בחוק הזה בתנאי שאתמוך בחוק אחר.

אלכס מילר: אני יכול לתאם רק את הסעיפים שבתוך החוק שלי.

יואל חסון: אלכס, אני אומר לך בחברות, שאין לך רוב.

יואל חסון: חבל להפיל את החוק הזה.

אלכס מילר: אין בעיה.

ישראל חסון: סליחה, החוק הזה נופל משום שבאמצעותכם יהיה רוב לחוק של אמנון כהן.

ישראל חסון: אז מראש החוק הזה נופל.

ישראל חסון: מה החוק הזה אומר?

ישראל חסון: החוק הזה הוא חוק על תפיסת עולם.

יצחק וקנין: איזה תפיסת עולם?

יצחק וקנין: פעם אחת תגיד לי באיזו תפיסת עולם מדובר?

יצחק וקנין: אל תזרוק סתם מילים.

ישראל חסון: אני אסביר לך.

ישראל חסון: אני מוכן להסביר לך מה זאת תפיסת עולם.

ישראל חסון: זאת תפיסת עולם שאומרת שאתה תביא לידיעתי ואני אחליט מרצוני.

יצחק וקנין: ואתה מאמין שכך זה ילך?

ישראל חסון: חכה רגע.

ישראל חסון: אם אתה לא מאמין שהאדם הוא יצור חושב, נאור, חופשי, שמסוגל לקבל החלטות, זה דיון אחר.

ישראל חסון: אני חושב שאני רוצה להחליט ואני לא רוצה שאף חברת סלולאר ואף חברת תקשורת לא יהיה ברשותה מאגר מידע.

גלעד ארדן: חבר הכנסת חסון, האם אתה באמת שדיון ענייני פה יועיל?

ישראל חסון: גלעד, הרי ממילא החוק הזה ייפול.

גלעד ארדן: אם עכשיו תודיעו לשר התקשורת שסיעת ישראל ביתנו תתמוך במליאה ובכל יתר ההצבעות בהצעת החוק של אמנון כהן, אני מודיע לך שהם יתמכו.

אמנון כהן: אין קשר.

אלי אפללו: אתה מתחיל לעשות פוליטיזציה?

גלעד ארדן: לא, פה זה מקצועי לגמרי, אין פה בכלל פוליטיקה.

גלעד ארדן: אני פשוט מדרדר את זה.

אלי אפללו: ביבי נתניהו, שעכשיו הוא בחוץ לארץ בענייני רפורמות שהוא לא רוצה להיות פה כשמצביעים עליהן.

אלי אפללו: אני מבין את זה.

יואל חסון: אדוני היושב ראש.

יואל חסון: אני אומר בכנות שיצאתי מהוועדה הקודמת כדי שלא אצטרך להצביע על הצעת החוק ההיא המדוברת.

יואל חסון: אני בכלל לא מבין את כל ההתעסקות באינטרנט, ההגבלות והצנזורות.

יואל חסון: עושים כאן דברים שמנוגדים בכלל לטבע של האינטרנט ונוגדים לטבע של התקשורת הזאת ולצורת התקשורת הזאת ולמדיה הזאת.

יואל חסון: אני מסכים שיש פה בעיה של שיקול דעת של שר.

יואל חסון: עובדה היא שהביקורת הזאת לא מתבצעת.

יואל חסון: החברות לא שולחות את המידע ולא עושות את הדברים האלה.

יואל חסון: מצד שני, הלכו פה, לדעתי, רחוק מידי, בכל הכיוונים ובכל הקצוות ועושים פה הגבלות מיותרות.

ישראל חסון: איזו הגבלה יש בחוק הזה?

גלעד ארדן: הוא מדבר על החוק שסיעת קדימה מריצה עם ש"ס.

ישראל חסון: אבל זה מונע את ההגבלה.

יואל חסון: יש החלטת ממשלה לקדם את החוק הזה וזה לא עניין סיעתי.

יואל חסון: הוא לא קשור לסיעת קדימה ולא לסיעת ש"ס.

יואל חסון: הממשלה קיבלה החלטה לקדם את הצעת החוק הזאת והיא מקדמת אותה ואנחנו, כקואליציה, מחויבים לכך.

גלעד ארדן: הממשלה?

גלעד ארדן: זה כמו הדרג המדיני בדוח וינוגרד?

גלעד ארדן: מי זאת הממשלה?

גלעד ארדן: זאת ממשלה של קדימה.

אלי אפללו: זה השר הנוגע בדבר.

יואל חסון: זה השר הנוגע בדבר שהוא נציג של ש"ס.

יואל חסון: גם בממשלות קודמות האנשים היו נציגים של מפלגות והם לא באים מהסופר פארם או מבית מרקחת וכולם אנשים פוליטיים.

יואל חסון: אין מה לעשות, חלק מהעניין של להיות בקואליציה הוא גם להצביע לפעמים גם על דברים שאתה לא תמיד שלם איתם.

יואל חסון: גם אתה עשית את זה בפעמים קודמות ותעשה את זה בעתיד.

גלעד ארדן: זה לא נכון, אבל זה לא משנה.

יואל חסון: אני בטוח שגם אתה עשית את זה.

גלעד ארדן: אתה זוכר שהייתי שייך למורדים, נכון?

יואל חסון: היו הצבעות כאלה ואחרות שלא הסכמתם איתם.

גלעד ארדן: לעצם העניין?

יואל חסון: אני בכל זאת מציע לחברי אלכס מילר, גם אם ההצעה הזאת תעבור, כרגע להסיר את זה.

יואל חסון: אולי בהמשך ההצעה שלך תאזן את הצעת החוק שתעבור היום.

יואל חסון: אל תביא למצב שזה ייפול פה ולא נוכל להביא לאיזון שנרצה לעשות.

ישראל חסון: הצעת החוק הזאת נועדה למנוע את ההצעה של חבר הכנסת מילר.

יואל חסון: אבל היא יכולה לאזן ולתקן אותה בהמשך.

ישראל חסון: אני אומר לך אלכס, אתה מפסיד פעמיים.

פיני יצחקי: רציתי רק להבהיר לחברי הכנסת שהצטרפו - - -

גלעד ארדן: אי אפשר.

גלעד ארדן: זה שהם נכנסו באיחור זאת לא בעיה שלך.

פיני יצחקי: אין קשר - - -

גלעד ארדן: אי אפשר, תודה.

גלעד ארדן: לפני שאנחנו עוברים להצבעה נשמע שתי הערות של היועץ המשפטי לנוסח.

ניר ימין: חבר הכנסת מילר, לגבי סעיף ז(1), ביקשת שזה יהיה ספק גישה לאינטרנט כמו שנתנו בהצעת החוק של חבר הכנסת מילר?

אלכס מילר: נכון.

טל רוזנפלד: אם לא הולך להיות תאום ואפשר להציע הצעות לנוסח, אז אנחנו - - -

גלעד ארדן: מה זאת אומרת לא הולך להיות תאום?

גלעד ארדן: אתם מתנגדים לחוק.

אלי אפללו: אנחנו מתנגדים, מה הבעיה?

גלעד ארדן: איזה תאום?

גלעד ארדן: אתם רוצים תאום?

טל רוזנפלד: אנחנו לא יודעים מה ייצא.

אלכס מילר: אתם נמצאים פה כדי לתאם.

גלעד ארדן: אני יכול להגיד לך, בלי הקשרים של ש"ס עם ריבונו של עולם, ככל שיש להם כאלה בכלל, שאני יכול לדעת מה ייצא, ואת יכולה לנוח עם התאום כרגע.

טל רוזנפלד: אני רוצה להעיר לנוסח.

גלעד ארדן: בין הראשונה, השניה לשלישית.

גלעד ארדן: זה לא יעבור ואני לא מבזבז זמן על טיעונים עקרים.

גלעד ארדן: תעיר את ההערות שלך, ונצביע.

גלעד ארדן: אני יודע לראות, את זה לפחות עוד לא לקחו לי.

ניר ימין: אני אקריא את פסקה 2. "(2) בסעיף קטן זה – אתרים פוגעניים" – כך אחד מאלה: א.

ניר ימין: אתרים שמיועדים להצגת חומר תועבה כמשמעותו בחוק העונשין, התשל"ז-1977, ובכלל זה אתרים שמציגים אחד מאלה: (1) הצגת יחסי מין שיש בהם אלימות, התעללות, ביזוי, השפלה או ניצול; (2) הצגת אדם או איבר מאיברו כחפץ זמין לשימוש מיני; והכל כשאין בתוכן המוצג באתר ערך אמנותי, מדעי, חדשותי, חינוכי או הסברתי, המצדיק, בנסיבות העניין את הצגתו; (ב) אתרים שיש בהם הסתה גזענית או לאומנית; (ג) אתרים שמיועדים להימורים; (ד) אתרים שבהם משחקים הכוללים מעשי אלימות.

ניר ימין: " חבר הכנסת מילר, צריך לעשות כאן תאום כמו שעשו בחוק של אמנון כהן, שגם האתרים שמיועדים להימורים ובאתרים בהם יש משחקים הכוללים אלימות, בסעיפים קטנים ג' ו-ד', יהיה בהם הסייג שהכל בתנאי שאין בהם ערך אמנותי וגומר.

אלכס מילר: אין בעיה.

גלעד ארדן: אנחנו מצביעים על נוסח הצעת החוק בקריאה ראשונה.

לאה ורון: הנציג של האוצר, הרפרנט אורן משה, מסר שלהצעה אין עלות תקציבית מתקציב המדינה.

גלעד ארדן: אנחנו מצביעים על נוסח הצעת החוק בנוסח שהוקרא על ידי היועץ המשפטי ובשינוי שהסכים לו המציע.

לאה ורון: חבר הכנסת מולה מצביע במקום חברת הכנסת רונית תירוש.

גלעד ארדן: גברתי, תקריאי בבקשה את השמות.

גלעד ארדן: נצביע בהצבעה שמית.

לאה ורון: ח"כ גלעד ארדן – בעד ח"כ מולה במקום ח"כ תירוש – נגד ח"כ אפללו במקום ח"כ טל – נגד ח"כ יואל חסון – נגד ח"כ אמנון כהן – נגד ח"כ יצחק וקנין – נגד ח"כ אבישי ברוורמן – בעד ח"כ יצחק זיו – נגד ח"כ אלכס מילר במקום ח"כ אילטוב – בעד ישראל חסון – בעד

לאה ורון: 6 נגד 4 בעד.

גלעד ארדן: תודה, הצעת החוק לא אושרה.

אלכס מילר: מבקש רביזיה.

גלעד ארדן: המציע מבקש רביזיה.

גלעד ארדן: הרביזיה תתקיים בשבוע הבא.

גלעד ארדן: תודה, הישיבה נעולה.